**INFORMAATIKA AINEKAVA**

**8. KLASS**

# ****Üldalused****

## ****Õppe- ja kasvatuseesmärgid****

Kursuse läbinud õpilane oskab ennast väljanedada multimeedia vahendite kaudu. Saab teoreetilised baasteadmised ja praktilised oskused tööks graafilise infoga. Õpilane oskab vaadata ja analüüsida fotosid ning videomaterjali; oskab koostada keskseid visuaalse meedia žanre ja oskab töödelda heli ning seisvat ja liikuvat pilti.

1. **Õpitulemused ja õppesisu**
   1. **Õpitulemused**

* Õpilane vormindab teksti (loovtööd) järgides tekstitöötluse põhireegleid ning loovtöö nõudeid. Õpilane vormindab korrektselt referaadi järgmised osad: tiitelleht, automaatselt genereeritud sisukord, sissejuhatus, peatükid, alampeatükid, joonised, tabelid, päis, jalus, kokkuvõte, kasutatud kirjandus ja lisad;
* Õpilane viitab ja taaskasutab internetist ning muudest teabeallikatest leitud algmaterjali korrektselt, hoidudes plagiaadist;
* Õpilane teab ja tunneb põhilisi fototöötlusprogramme, fototöötluse põhivõtteid ning saab iseseisvalt hakkama põhiliste töötlusvõtetega ja saavutab soovitud lõpptulemuse vastavalt väljundile (trükk, internet, paberfoto jne).
* Õpilane saab aru, milliste vahenditega visuaalset meediat toodetakse;
* Õpilane oskab tulemust eksportida erinevatesse failiformaatidesse;
  1. **Õpisisu**
     1. **Sisu tootmine.** Õppeblogi loomine. Autoriõigus ja litsentsid. Fotode, videote ja esitluste vistutamine veebilehele.
     2. **Valmistumine loovtööks**. Teksti vormistamine. Esitluse koostamine. Tabelid, graafikud ja fotod. Andmeanalüüs. Küsitluse koostamine.
     3. **Helitöötlus.** Heli salvestamine. Heli töötlemine ja efektid. Programm Audacity.
     4. **Fototöötlus. Arvutigraafika alused. Raster- ja vektorgraafika. Plakati valmsitamine. Ajalooliste fotode reproduktsioonid, fototöötluse põhivõtted (kadreerimine, suuruse muutmine, kontrastsuse ja värvuse parandus, retušš), fototöötlusprogrammide tutvustus ja fotode töötlemine.**

1. **Õppetegevus ja õppemeetodid**

Õppeprotsessis on oluline roll õpilaste iseseisval ja koostööl põhinevatel õpitegevustel. Õpetaja kujundab aktiivse õppekeskkonna, kus olulisel kohal on infotehnoloogia kasutamine.

Kasutatakse erinevaid õppemeetodeid, sh aktiivõpet: loov mõttetegevus, arutelud, väitlused, katsetused, õpimapi koostamine, praktilised tööd, internetipõhised keskkonnad.

4. **Lõiming teiste õppeainetega**

Võimalikud teemad tulevad teistest õppeainetest. Õppevideod, plakatite kujundamine, animatsioonide tegemine – kõiki neid saab siduda erinevate ainetega, näiteks bioloogia, geograafia, inimeseõpetus jm.

**5. Hindamine**

Informaatika valikaine õpitulemusi hinnatakse jooksvalt õpiülesannete põhjal ning kokkuvõtvalt kursuse lõpul üldjuhul veebipõhise e-portfoolio abil. E-portfooliosse (õpimappi) paneb  õpilane kõik oma tunnitööd. Portfoolio kaitsmise põhjal saadud hinne on kursuse koondhindeks.